

ประกาศองค์การบริหารส่วนตำบลคลองทราย

เรื่อง พายุฤดูร้อน

..................................................................................................................

 ตามที่กรมอุตุนิยมวิทยาได้ประกาศเตือนพายุฤดูร้อนบริเวณประเทศไทยในเขตภาคกลางและภาคเหนือตอนล่าง โดยมีลักษณะของฝนฟ้าคะนอง กับลมกระโชกแรง และอาจมีลูกเห็บตกบางพื้นที่ขอให้ประชาชนระวังอันตรายจากพายุลมแรงที่จะเกิดขึ้น องค์การบริหารส่วนตำบลคลองทรายจึงขอประกาศเตือนประชาชนให้ระมัดระวังและขอความร่วมมือประชาชนปฏิบัติ ดังนี้

 1. ตรวจเช็คซ่อมแซมหลังคาบ้านเรือนที่อยู่อาศัยสิ่งปลูกสร้างให้อยู่ในความแข็งแรง

 2. ตัดกิ่งไม้ใหญ่ที่อยู่ใกล้บ้านเรือน

 3. เมื่อมีลมฝนฟ้าคะนองให้อยู่ภายในบ้านเรือนที่แข็งแรงและปิดประตูหน้าต่างให้เรียบร้อย

 4. ไม่ใช้โทรศัพท์มือถือ ไม่อยู่ในที่โล่งแจ้ง ไม่สวมเครื่องประดับ ไม่อยู่บริเวณต้นไม้ใหญ่ ป้ายโฆษณา เสาไฟฟ้าแรงสูง เมื่อมีฝนฟ้าคะนอง

 5. ถ้ากำลังขับขี่รถควรหยุดรถและหาที่จอดรถที่ปลอดภัยเมื่อมีฝนฟ้าคะนอง

 6. ระมัดระวังสัตว์มีพิษต่างๆ

 7. เตรียมอุปกรณ์ของใช้ อุปกรณ์ที่ให้แสงสว่าง เช่น ไฟฉาย และยาสามัญประจำบ้าน

 จึงประกาศมาเพื่อทราบโดยทั่วกัน

 ประกาศ ณ วันที่ 13 พฤษภาคม พ.ศ. 2563



 (นางเกษร มาสูตร)

นายกองค์การบริหารส่วนตำบลคลองทราย